पाएं अपने शहर की ताज़ा ख़बरें और फ्री ई-पेपरडाउनलोड करें
शहर के तमाम हिस्साें में काेराेना संक्रमण के मामले बढ़े हैं, लेकिन प्रमुख बाजार क्षेत्र बैंक मोड़, हीरापुर और सरायढेला से सबसे अधिक संक्रमित मिल रहे हैं। जिला प्रशासन और स्वास्थ्य विभाग ने भी इन क्षेत्राें काे हॉट स्पॉट घोषित किया है। वजह स्पष्ट है - वहां लगातार भीड़ जुटती रही, शारीरिक दूरी तथा मास्क का ठीक से ध्यान नहीं रखा गया और लाेगाें ने दूसरी लहर की गंभीरता काे नहीं समझा। वहीं, शहर के सबसे अधिक भीड़-भाड़ वाले इलाके पुराना बाजार में संक्रमण के मामले अपेक्षाकृत कम सामने आए।
वहां से पिछले दिनाें में कई लाेग काेराेना पाॅजिटिव पाए गए, लेकिन उनकी संख्या बैंक मोड़, हीरापुर और सरायढेला से काफी कम है। इसकी वजह है कि वहां लाेगाें ने हालात की गंभीरता काे समझते हुए काेविड से बचाव के लिए सरकार की ओर से जारी गाइडलाइन का पालन करने की काेशिश की। आईडीएसपी के आंकड़े बताते हैं कि 18 अप्रैल से 01 मई तक दाे सप्ताह के दाैरान बैंक मोड़, हीरापुर, सरायढेला क्षेत्र से क्रमश: 140, 142 और 115 काेराेना संक्रमिताें की पहचान की गई, जबकि पुराना बाजार इलाके में महज 10 लाेग पाॅजिटिव पाए गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn